CELEX: 62020TB0163(01)
Language: sk
Date: 2020-10-29 00:00:00
Title: Vec T-163/20: Uznesenie Všeobecného súdu z 29. októbra 2020 – Isopix/Parlament („Žaloba o neplatnosť a žaloba o náhradu škody – Verejné zákazky na služby – Verejné obstarávanie – Poskytovanie fotografických služieb – Zamietnutie ponuky uchádzača a zadanie zákazky inému uchádzačovi – Zrušenie verejného obstarávania – Čiastočný zánik predmetu sporu – Čiastočné zastavenie konania – Súdny príkaz – Žaloba čiastočne podaná súdu, ktorý zjavne nemá právomoc na jej prejednanie“)

18.1.2021   
            
            
               SK
            
            
               Úradný vestník Európskej únie
            
            
               C 19/50
            
         
      Uznesenie Všeobecného súdu z 29. októbra 2020 – Isopix/Parlament
      (Vec T-163/20) (1)
      
      („Žaloba o neplatnosť a žaloba o náhradu škody - Verejné zákazky na služby - Verejné obstarávanie - Poskytovanie fotografických služieb - Zamietnutie ponuky uchádzača a zadanie zákazky inému uchádzačovi - Zrušenie verejného obstarávania - Čiastočný zánik predmetu sporu - Čiastočné zastavenie konania - Súdny príkaz - Žaloba čiastočne podaná súdu, ktorý zjavne nemá právomoc na jej prejednanie“)
      (2021/C 19/54)
      Jazyk konania: francúzština
      
         Účastníci konania
      
      
         Žalobkyňa: Isopix SA (Ixelles, Belgicko) (v zastúpení: P. Van den Bulck a J. Fahner, avocats)
      
         Žalovaný: Európsky parlament (v zastúpení: K. Wójcik a E. Taneva, splnomocnení zástupcovia)
      
         Predmet veci
      
      Návrh na základe článku 263 ZFEÚ na zrušenie rozhodnutia Európskeho parlamentu z 24. marca 2020, ktorým sa zamieta ponuka predložená žalobkyňou v rámci verejného obstarávania COMM/DG/AWD/2019/854 nazvaného „Poskytovanie fotografických služieb – Fotografické zachytenie aktualít a inštitucionálnych činností Európskeho parlamentu“ a ktorým sa žalobkyňa informuje o zadaní zákazky inému uchádzačovi a listu Parlamentu zo 17. apríla 2020, ktorým sa žalobkyňa informuje o tom, že jej ponuka vo verejnom obstarávaní COMM/DG/AWD/2019/854 bola zamietnutá z dôvodu, že nespĺňa kritériá výberu týkajúce sa finančnej a hospodárskej spôsobilosti, a ďalej návrh primárne na základe článku 266 ZFEÚ na to, aby bola Parlamentu uložená povinnosť uskutočniť nové preskúmanie ponúk, a subsidiárne na základe článku 268 ZFEÚ na uloženie náhrady škody, ktorú žalobkyňa údajne utrpela
      
         Výrok
      
      
                  1.
               
               
                  Konanie o návrhu na zrušenie rozhodnutia Európskeho parlamentu z 24. marca 2020, ktorým sa zamieta ponuka predložená spoločnosťou Isopix SA v rámci verejného obstarávania COMM/DG/AWD/2019/854 nazvaného „Poskytovanie fotografických služieb – fotografické zachytenie aktualít a inštitucionálnych činností Európskeho parlamentu“ a ktorým sa táto spoločnosť informuje o zadaní zákazky inému uchádzačovi a listu Parlamentu zo 17. apríla 2020, ktorým sa uvedená spoločnosť informuje o tom, že jej ponuka vo verejnom obstarávaní COMM/DG/AWD/2019/854 bola zamietnutá z dôvodu, že nespĺňa kritériá výberu týkajúce sa finančnej a hospodárskej spôsobilosti, sa zastavuje.
               
            
                  2.
               
               
                  Žaloba sa v zostávajúcej časti zamieta, pretože bola podaná súdu, ktorý zjavne nemá právomoc na jej prejednanie.
               
            
                  3.
               
               
                  Parlament je povinný nahradiť trovy konania, vrátane trov konania o nariadení predbežného opatrenia.
               
            
         (1)  Ú. v. EÚ C 191, 8.6.2020.